Olgu tõe huvides ka kirjas, et üks tänapäeva teadusliku mõtlemise alusepanijatest - Rene Descartes - ja üks teadvuseteaduse isadest, Nobeli meditsiinipreemia laureaat Sir John  Eccles, olid mõlemad arvamusel, et teadvus on midagi ajust sõltumatut ja kontrollib aju. Seega ei ole teadusliku mõtteviisi järgimine iseenesest mitte sugugi alati viinud järelduseni, et teadvus peaks olema seotud ajuga sel viisil, et ta ajust tuleneb ja sõltub. Siiski otsivad tänapäeva teadvuseteadlased teadvuse probleemi lahendust just ajuteaduse abiga. Miks?